དེ་ནས་ལང་ཇུའི་མཁར་གྱི་ནུབ་ཕྱོགས་ཀྱི་ལེ་བར་ཉི་ཤུའི་མཚམས་ན་རི་བོ་པད་འདབ་གྲོལ་བའི་དབྱིབས་ཅན་བྱ་བྲལ་བ་བཟོད་པ་རིང་མོའི་སྐུ་གདུང་བཞུགས་པའི་གནས་ནུབ་པད་མོའི་སྡེ་ཞེས་འབོད་པར་མཇལ་དུ་སོང་།རླངས་འཁོར་སྐར་མ་ཉི་ཤུ་ལྷག་ལ་བསྐྱོད་མཐར་ནུབ་པད་མོའི་སྡེ་ལ་འབྱོར།སྡེ་འདི་ཝུའུ་ཝེེ་གྲོང་ཁྱེར་གྱི་སྟོད་ཕྱོགས་ཀྱི་རི་རྒྱུད་ཆེན་པོའི་ལུང་བ་ཕུ་ཐག་རིང་བ་ཞིག་གི་ནང་ན་ཆགས་ཤིང་རི་བོའི་རྣམ་པ་པད་འདབ་གྲོལ་བའི་དབྱིབས་ཅན་དུ་བཤད།ལུང་བའི་འདབས་དང་སྟོད་ཀྱི་རི་སྒང་སོགས་ནས་སྨད་ཀྱི་ཐང་ཆེན་པོའི་དཀྱིལ་གྱི་ཝུའུ་ཝེེ་གྲོང་ཁྱེར་ནི་གསལ་ལེར་མཐོང་ཐུབ།